એક વર્ષ બાવળા અને એક વર્ષ ઈડર એમ અનુક્રમે શાળા–કૉલેજે ભણાવ્યા પછી ત્રણ વર્ષ સમોડા ગ્રામવીદ્યાપીઠમાં રહ્યો તે ત્રણ વર્ષો જ મારાં ગ્રામકાર્યનાં. બાકીનાં ત્રણ વર્ષ એમ. એ. કરવા દરમીયાનનાં મીલની નોકરીનાં ગણીને કુલ ૩૧ વર્ષો અમદાવાદ મધ્યે જ ગયાં. આમ ગામડાંનું કામ ન કરવા બદલ હું મને આ સન્માનને લાયક ગણતો નહોતો. બુચદાદાને અવારનવાર હું કહેતો–લખતો રહ્યો હતો કે, હું લોકભારતીનું આદર્શ ફરજંદ ન ગણાઉં.